Whim

Whim on suomalaisen Maas Globalin kehittämä palvelu, joka tarjoaa eri liikennemuotoja keskitetysti. Palvelun tarkoituksena on keskittää erilaiset julkisen liikenteen muodot sekä taksit ja yhteiskäyttöautot yhteen mobiiliohjelmistoon.

Whimiä operoivan Maas Global Oy:n perusti yrittäjä Sampo Hietanen vuonna 2015. Whim-mobiiliohjelmisto lanseerattiin ensi kertaa Helsingin alueella Länsimetron avautuessa marraskuussa 2017. Tämän jälkeen palvelu on levittäynyt Antwerpeniin, Belgiaan sekä Birminghamiin, Englantiin. Maaliskuussa 2019 Whimillä oli Helsingissä yli 70 000 käyttäjää, joista noin 10 000 oli aktiivisia, vakiintuneita käyttäjiä.

Yhtiöön ovat sijoittaneet muun muassa Transdev, Denso, Toyota ja Veho.

Whim on saanut markkinaetua tarjoamalla Helsingin seudun liikenteen kausilippuja ja takseja jyrkästi tappiollisella hinnalla.

Maas Global on tehnyt vuoden 2016 jälkeen yhteensä 50 miljoonaa euroa tappiota.

Lähteet

Aiheesta muualla 

 Palvelun verkkosivut

Taksi- ja tilausliikenne
Suomalaiset liikenneyhtiöt
Android-sovellukset
iOS-sovellukset